दयाहीन, अधम, महापापों से युक्त उपपापों से युक्त मूर्ख अथवा पतित व्यक्ति भी जिस घर में नित्य भस्म धारण करते रहते हैं, वह घर सदैव सम्पूर्ण तीर्थों और यज्ञों से परिपूर्ण ही रहता है । त्रिपुण्ड धारण करनेवाला पापी जीव भी समस्त देवों और असुरों के द्वारा पूज्य है । यदि पुण्यात्मा त्रिपुण्ड से युक्त है, तो उसके लिये कहना ही क्या ! भस्म धारण करनेवाला ब्राह्मण (शिवज्ञानी) जिस घर में स्वेच्छाया चला जाता है, उस घर में समस्त तीर्थ आ जाते हैं ।